สร้างโครงสร้างหลักของเซ็ต วางระดับความเร็วของเซ็ต สร้างความโดดเด่น
ขึ้นอยู่กับสถานที่และประสบการณ์กับสไตล์ของคุณในฐานะดีเจ ทางคลับอาจมีสไตล์เฉพาะที่ร้องขอให้คุณเล่น หรือคุณอาจมีอิสระที่จะเล่นเพลงตามใจตัวเองก็ได้ แต่ไม่ว่าจะทำข้อตกลงกันอย่างไร คุณจำต้องใช้เวลาสักเล็กน้อยก่อนเริ่มเซ็ตในการกำหนดธีมของมันคร่าวๆ โดยมีแทร็คที่จะเปิดอย่างน้อยห้าเพลงกำหนดไว้ล่วงหน้า  คุณคิดจะเล่นเพลงโดยยึดตามเพลงที่เปิดในคลับทั่วไป หรืออยากจะแทรกเซอร์ไพรซ์ลงไปในมิกซ์เพลงของคุณ? แบบเพลงดิสโก้แนวโอลด์สคูลที่ชวนชูกำปั้นไหวๆ? หรือเพลงร็อค? มั่นใจก่อนว่าคุณมีแผ่นเพลงพวกนี้เตรียมไว้แล้วในฮาร์ดดิสก์หรือในตะกร้าใส่แผ่นเสียง คุณสามารถโยนแผนทิ้งได้ตลอดเวลา แต่อย่างน้อยคุณจะพอมีอะไรให้เริ่มต้นเซ็ตและมีโอกาสได้อ่านความต้องการของฝูงชน ถ้าคุณเล่นเพลงแนวทรานซ์กระแทกกระทั้นและไม่มีใครขยับตัวเลย จะได้รู้ว่าต้องเปลี่ยนแนว ถ้าทั่วทั้งสถานที่ออกอาการบ้าคลั่งไปหมด แสดงว่าคุณจับจุดได้แล้ว ถ้าคุณเอาแต่มุดหัวอยู่ในตะกร้าเลือกแผ่นกับบนแผงมิกเซอร์ตลอดเวลา คุณจะหายไปจากความสนใจพวกเขา เป็นเรื่องสำคัญสำหรับคลับดีเจที่จะต้องใส่ใจว่าฝูงชนตอบสนองกับเพลงแบบไหนอย่างใกล้ชิด ตอบสนองอย่างไร และระดับความตื่นตัวในสถานที่นั้นอยู่ในระดับใด มันอาจสังเกตไม่ง่ายในทุกคราวไป แต่ดีเจที่ดีสามารถเรียนรู้ที่จะมองหาความต้องการของฝูงชนให้เจอก่อนที่คนเหล่านั้นจะตระหนักเองเสียด้วยซ้ำ  สังเกตดูเพลงเรียกแขก เพลงบางเพลงดึงดูดผู้คนให้ออกมาดิ้น ซึ่งคุณจำเป็นต้องเปิดเพลงแนวทางเดียวกันต่อไปอีกอย่างน้อย 2-4 เพลงให้ได้มันกันต่อเนื่อง หลังจากนั้น คุณอาจเริ่มค่อยๆ เปลี่ยนสไตล์เพลงแบบนั้นลง แต่ยังคงจังหวะให้ลงตัวกันเพื่อผู้คนจะไม่รู้สึกผิดสังเกต สังเกตดูการหลั่งไหลเข้าออกของคน เช่นเดียวกัน จับตาดูเพลงไล่แขก ถ้าคุณเล่นเพลงที่มีเสียงร้องแล้วจู่ๆ คนก็หายไปจากฟลอร์ ให้ลองกลับไปเล่นเพลงที่มีแต่ดนตรีแทน หาให้เจอว่าคนเขาไม่ชอบเพลงแบบไหน ถ้าหากดีเจคนอื่นๆ ต่างก็หยิบเพลงนี้มาเปิด คุณอาจคิดว่าตนเองอยู่เหนือกว่าซิงเกิลใหม่ติดท็อปเท็นเพลงนั้น แต่ถ้าเกิดผู้คนต้องการจะได้ยินเพลงเต้นรำใหม่ล่าสุด ถ้าคุณไม่เล่นก็อาจทำให้พวกเขารู้สึกว่าคุณไม่สนใจเอาเลย พยายามแทรกเพลงเต้นรำตลาดๆ ที่ผู้คนชอบใจที่ได้ฟังเอาไว้บ้าง คุณไม่จำเป็นต้องเล่นแต่เพลงต้นฉบับ ลองเล่นเพลงฉบับรีมิกซ์หรือแมชอัพ (นำเพลงสองเพลงมามิกซ์เป็นเพลงเดียวกัน) หรือรีมิกซ์เพลงสดๆ เลย บางทีอาจลองตัดต่อเพลงดังๆ แบบคุณเองก่อนหน้าแล้วใช้เล่นในเซ็ต ฝูงชนแต่ละที่ย่อมแตกต่างกันคนละแบบ และฝูงชนสามารถเปลี่ยนไปในระหว่างคืนนั้นด้วยซ้ำ หรือกระทั่งเพียงชั่วข้ามชั่วโมง บางพวกอาจต้องการปลดปล่อยตัวเองไปกับเพลงแนวเฮาส์กระแทกกระทั้นตลอดทั้งคืน ขณะที่อีกพวกอยากได้เพลงสไตล์วง Jackson 5 แซมบ้าง ใส่ใจดูว่าเพลงแบบไหนเวิร์คและแบบไหนไม่ พร้อมกับมีเพลงดังแบบย้อนอดีตเตรียมไว้พร้อมทุกเมื่อ บางครั้งฝูงชนที่ดู “มีอายุ” อาจดูเหมือนตัวเลือกที่ชัดเจนว่าต้องการฟังเพลงดังในอดีต แต่ก็ไม่จำเป็นเสมอไป เมื่อไหร่ก็ตามที่คุณต้องไปเป็นดีเจสร้างบรรยากาศเหมือนคลับในสถานที่ซึ่งไม่ใช่คลับนั้น ฝูงชนส่วนใหญ่จะไม่ใช่พวกสนใจเพลงเต้นรำ ฉะนั้นมีสิทธิมากที่คุณจะชนะใจคนให้ออกมาดิ้นกันด้วยเพลงดังดีๆ ในอดีต ผู้คนออกจากบ้านมาก็เพื่อจะมีช่วงเวลาดีๆ ไม่ใช่มานั่งคิดหนักไปกับเพลงอิเลคโทรนิคแนวทดลองที่แสนจะล่องลอยและอาร์ตสุดๆ แบบที่คุณกำลังสะสมอยู่ เปิดเพลงอย่างที่พวกเขาอยากฟัง ให้พวกเขาได้เต้น สะท้อนพลังงานของพวกเขากลับมายังการมิกซ์เพลงของคุณ นั่นแหละคือหน้าที่ของคุณล่ะ มันไม่มีคำว่า “ผู้ชมคุณภาพห่วย” หรอก แต่มีคำว่า ดีเจห่วยๆ แน่ๆ ดีเจที่ดีสามารถอ่านความรู้สึกของคนในสถานที่นั้นและเปิดเพลงตอบสนองความต้องการได้ ผู้คนอาจจะออกมาเต้น หรืออาจจะไม่เต้น แต่มันเป็นหน้าที่ของคุณที่จะอ่านความรู้สึกและสะท้อนมันออกมาในตัวเพลงให้ดีที่สุด ถ้าคุณพยายามจะตัดต่อรีมิกซ์เพลงของวง Led Zeppelin เข้ากับเสียงร้องของนักร้องแร็ปอย่าง Biggie และเพลงใหม่ของ Katy Perry รับรองได้เลยว่าคุณคงทำให้ใครต้องเกาหัวแกรกๆ แม้ว่าช่วงบีตต่อนาที (BPM) จะลงพอดีกันก็ตาม พยายามทำให้การต่อเพลงเป็นไปอย่างต่อเนื่องไม่ติดขัด เข้ากันทั้งสำเนียง สไตล์ ความแรงและจังหวะจะโคน อย่ามิกซ์เพลงสองเพลงเข้าด้วยกันอย่างโฉ่งฉ่าง แบบเพลงหนึ่งต่อเข้ากับอีกเพลงหนึ่งโดยเปิดเพลงทั้งคู่ดังได้ยินชัดเจน ให้ตัดเสียงบางเสียงของเพลงแรกลงแล้วค่อยๆ เพิ่มเสียงส่วนที่เหลือ ตัดเสียงเบสและเหลือไว้แต่เสียงกลองแล้วค่อยๆ เพิ่มเสียงเบสของอีกเพลงขึ้นมา เพลงบางเพลงอย่างที่ Mickey Slim รีมิกซ์เพลง "Jump Around" นั้นเปลี่ยนอารมณ์แบบสุดขั้ว ฉะนั้นใช้มันให้เป็นประโยชน์กับคุณ ตอนที่เพลงเริ่มช้าลง ให้มิกซ์เพลงช้าๆ สักสองสามเพลงลงไปแล้วค่อยเร่งเสียงเพลงนี้ขึ้นมาใหม่ตอนที่มันกลับมามีท่อนเร่งเร้า ถ้าหากเซ็ตเพลงของคุณเน้นเพลงเร็ว ให้คงไว้เช่นนั้นและลดให้ช้าลงในตอนที่อยากให้คนได้พักเหนื่อยสักครู่ ถ้าคุณกำลังเร่งความเร็วขึ้น ทำให้มันค่อยๆ เร่งอย่างต่อเนื่อง หรือไม่ก็ทำให้ประหลาดใจ แต่อย่าทำแบบต่อเพลงเร่งความเร็วจากเพลง 90 bpm กระโดดไปเป็นเพลง 125 bpm ในทันที  แนวคิดที่ดีอันหนึ่งคือให้เอาท่อนที่เด่นในเพลงท่อนหนึ่งมาวนลูปแล้วค่อยๆ เร่งมันขึ้นและนำไปต่อกับเพลงถัดไป อย่าทำให้คนงง เวลาที่จะต้องเปลี่ยนความเร็วนั้น ส่วนใหญ่มีแต่เร่งให้เร็วขึ้น ไม่ใช้ลดให้ช้าลง และต้องค่อยๆ ไล่ความเร็วไปเสมอ หรือไม่ก็ทำแนวเรียกเสียงประหลาดใจ ทุกคนล้วนอยากมีเวลาสนุกสนาน รวมไปถึงตัวดีเจ แต่หากคุณไม่ได้อยู่ในสภาพที่มีสติสตังติดตัว ก็เป็นเรื่องง่ายที่จะเดาความต้องการของผู้ฟังพลาดไป เก็บบัตรดื่มฟรีของคุณเอาไว้ใช้หลังเสร็จงานดีกว่า แล้วค่อยฉลองความสำเร็จกันตอนนั้น อย่าดื่มจนมึนเมาแล้วยังคิดว่าตนเองสามารถต่อเพลงที่มีแต่เพลงประหลาดจากฟินแลนด์ได้ มันเพี้ยนเกินและตัวคุณตอนมีสติดีก็ย่อมเห็นด้วยเช่นกัน ถ้าหากคุณมีการเซ็ตอัพเครื่องเล่นระดับมืออาชีพ แต่กลับใช้วิธีตัดเพลงต่อเพลงโดยใช้วิธีเฟดข้ามเพลงกับใช้การมิกซ์จังหวะ แปลว่าคุณขี้เกียจเกินไปแล้วล่ะ เครื่องเล่นแผ่นเสียงและมิกเซอร์ทุกรุ่นสามารถเล่นเอฟเฟกต์บางอย่างได้ แม้กระทั่งเซ็ตอัพเครื่องที่ระดับพื้นฐานที่สุดยังมีให้ตั้งสามเอฟเฟกต์ คุณมีให้ใช้ก็ใช้มันเสียหน่อย  คุณสามารถทำเอฟเฟกต์เสียงก้อง ปุ่มวนลูป ปุ่มบันทึกตัวอย่างเสียงอยู่ในเซ็ตอัพเครื่อง ดังนั้นจึงควรเรียนรู้ที่จะเติมมันลงไปในมิกซ์ มิกเซอร์ทุกตัวมีปุ่มปรับเสียง คุณสามารถใช้ทำแบบต่อไปนี้ได้ อย่างตัดเสียงเบสออกหรือเอาองค์ประกอบทุกอย่างออกจนเหลือแต่เสียงร้อง ทดลองเล่นปุ่มทุกปุ่มบนแผงมิกเซอร์ดู แม้กระทั่งปุ่ม play/pause ก็ยังใช้ทำอะไรได้ และสุดท้ายไม่ว่าคุณจะเลือกใช้มันแบบไหนบ้างก็จะกลายเป็นสไตล์การดีเจประจำตัวคุณ มันไม่ใช่แค่การเอาเพลงมาต่อกัน คุณจำต้องใส่ตัวตนของคุณทุ่มลงไปให้หมด ทำไม้ทำมือกระตุ้นนำฝูงชน โบกไม้โบกมือบ้างเป็นระยะ คุณยังสามารถใช้การตบมือ ชูกำปั้น หรือท่วงท่าอื่นๆ เพื่อให้ฝูงชนเล่นตามไปพร้อมกับเพลง  อย่าอยู่เฉย. ถ้าดีเจเอาแต่ยืนขุดแผ่นมาต่อเพลงอยู่นิ่งๆ ผู้คนจะเริ่มรู้สึกเบื่อ ถ้าคุณดูท่าทางเหมือนนักวิทยาศาสตร์คอยปรับแต่งกดปุ่มโน่นนี่ ผู้คนจะรู้สึกทึ่ง ทำให้เหมือนกับคุณกำลังสนุกสนานเพลิดเพลินไปกับมัน คุณคือหัวโจกประจำงาน ฉะนั้นจงเป็นหัวโจกประจำงาน พูดคุยกับผู้คน ขอให้ผู้คนในแต่ละส่วนร่วมสนุก หยอกล้อสาวนักเต้นที่น่ารัก จะโกนอวยพรวันเกิดคนในงาน ร้องถามว่าทุกคนมีความสุขกันใช่ไหม จงทำตัวเป็นหน้าตาของงานและเปิดเพลงดีๆ อำนวยความสุขให้ทุกคน จะดีมากถ้ารู้ว่าเมื่อไหร่สมควรปิดปากเงียบเสียบ้าง การทักทายฝูงชนมันก็ดูเจ๋งอยู่หรอก แต่กฎเหล็กคือห้ามเกินชั่วโมงละครั้ง ถ้าคุณเอาแต่พูดทุกครั้งที่ต่อเพลง คุณกำลังทำทุกอย่างให้พังพินาศหมด ความโดดเด่นไม่เหมือนใครนั้นเป็นเรื่องสำคัญ แต่ไม่ใช่สิ่งสำคัญที่สุดของการเป็นดีเจ การเปิดเพลงเป็นศิลปะ คุณสามารถเปิดแผ่นตามแบบคุณเอง แต่เป็นเรื่องสำคัญที่คุณควรทำความคุ้นเคยกับยอดดีเจในอดีต เพื่อเรียนรู้รอยเท้าที่คุณกำลังก้าวตามนี้ให้มากที่สุดเท่าที่จะทำได้ มันจะทำให้คุณเป็นดีเจผู้มากฝีมือแต่ถ่อมตนและน่าสนใจ ถ้าหากคุณอยากจะเป็นดีเจเปิดแผ่นเจ๋งๆ ตามคลับ คุณจำเป็นต้องรู้และได้ยินสไตล์การเปิดแผ่นของดีเจดังต่อไปนี้:  Chemical Brothers Grandmaster Flash David Mancuso DJ Andy Smith Ram Jam Rodigan DJ Chuckie DJ Cash Money DJ Marky Carl Cox Jam Master Jay Cut Chemist
เริ่มจากธีมง่ายๆ. สังเกตฝูงชน. ให้ความสำคัญกับชาร์ตเพลง. รู้ว่าเมื่อไหร่ต้องหย่อนเพลงแนวโอลด์สคูลย้อนอดีตลงไปบ้าง. พยายามทำให้ทุกคนมีความสุขและอยู่กับปัจจุบันขณะ. ทำการต่อเพลงให้เนียน. มิกซ์เพลงแบบค่อยเป็นค่อยไป. รักษาระดับความเร็วให้ต่อเนื่องโดยมีการเปลี่ยนแปลงบ้างเล็กน้อย. ตั้งสติให้แจ่มใสตลอดเวลา. ใช้เอฟเฟกต์เพิ่มความประหลาดใจสดๆ. ทำมากกว่าแค่เล่นเพลง. พูดกับฝูงชนบ้าง. เรียนรู้จากบรรดาปรมาจารย์.
https://www.wikihow.com/Throw-Down-a-Dope-DJ-Set-in-a-Club https://www.wikihow.com/Throw-Down-a-Dope-DJ-Set-in-a-Club https://www.wikihow.com/Throw-Down-a-Dope-DJ-Set-in-a-Club
Structuring a Set Pacing a Set Being Unique